曼哈頓計劃

曼哈頓計劃係第二次世界大戰期間研發同整原子彈嘅一項大型軍事工程，由美國同相關支援嘅英國同加拿大執行，呢個計劃喺1942年至1946年間直屬於美國陸軍工程兵團嘅萊斯利·理察·格羅夫斯將軍領導，工程原名係「代用材料項目發展」，之後改成「曼哈頓工程區」。期間，美方吸收咗早已經展開嘅英國核武器研發計畫——「合金管工程」嘅成果。曼哈頓計早喺1939年已經秘密咁展開咗，請咗超過13萬人員，用咗差唔多20億美金，超過90%嘅費用用咗喺起工廠同整核裂變嘅原材料，用喺整武器同發展武器嘅資金唔夠10%，呢個工程喺橫跨美國、英國同加拿大三國嘅30幾個城市入面都有進行。

戰爭期間，美軍研發出兩種類型嘅原子彈，一個係設計上比較簡單、用鈾235整成，由於鈾235喺天然鈾中只係得0.7%，其他絕大部分都係質量相同、難以分離嘅同位素鈾238，所以美方用咗三種分離方式嚟提高鈾-235嘅濃度——電磁、氣體同熱，大部分工作都喺田納西州橡樹嶺進行。

1941年12月7號，日本偷襲美國珍珠港，美國對日宣戰，自此開始，美國正式捲入二戰。同時，納粹德國已經開始咗德國核武器開發計劃「鈾計劃」，目的係整到核武器，用喺二戰之中。一啲美國科學家提出，要喺納粹德國之前研發出原子彈。

1942年12月2號，喺費米嘅指導下，世界上第一個實驗性原子反應堆喺芝加哥起好，成功實現咗可控嘅鏈式反應。1943年春天，奥本海默領導科研人員開始整原子彈嘅工作；1944年，美國橡樹嶺工廠生產出第一批濃縮鈾原材料；1945年7月12號，第一粒實驗性原子彈開始做最後嘅裝配。7月16號，美國第一粒原子彈喺新墨西哥州嘅沙漠中試爆成功，爆炸當量大約21,000噸TNT炸彈。8月6號，美國向廣島投放咗Little Boy原子彈；3日之後，向長崎投放咗胖佬原子彈。8月15號，日本宣告無條件投降，第二次世界大戰完。

参考 

美國史